**Ո Ր Ո Շ ՈՒ Մ**

(գնումների գործընթացին մասնակցող անձին գնումների գործընթացին մասնակցելու իրավունք չունեցող մասնակիցների ցուցակում

ներառելու մասին)

ք. Երևան 22.04.2024թ.

ՀՀ քաղաքաշինության կոմիտեի (այսուհետ՝ Կոմիտե) գլխավոր քարտուղարի պարտականությունները կատարող Կարեն Անտոնյանս, ուսումնասիրելով ՀՀՔԿ-ԳՀԽԾՁԲ-23/9 ծածկագրով գնման ընթացակարգի (այսուհետ՝ Ընթացակարգ) փաստաթղթային փաթեթը, ինչպես նաև ՍՈՒՐԳԵՎ ՍՊ ընկերության (այսուհետ նաև՝ Ընկերություն) վերաբերյալ Գնումների գործընթացին մասնակցելու իրավունք չունեցող մասնակիցների ցուցակում գնումների գործընթացին մասնակցող անձանց ներառման հարցերը քննող հանձնաժողովի 2024 թվականի ապրիլի 22-ի նիստի արդյունքներով կազմված N 1 արձանագրության առաջարկությունը՝

**Պ Ա Ր Զ Ե Ց Ի**

1. ՀՀ Գեղարքունիքի մարզի առաջին ատյանի ընդհանուր իրավասության դատարանի Գավառի նստավայրի նոր վարչական շենքի (այսուհետ՝ Օբեյկտ) կառուցման աշխատանքների որակի տեխնիկական հսկողության խորհրդատվական ծառայության ձեռքբերման նպատակով Կոմիտեի կողմից 2023 թվականի մայիսի 25-ին կազմակերպված գնման գործընթացի շրջանակներում Կոմիտեի և Ընկերոթյան միջև 2023 թվականի հուլիսի 6-ին կնքվել է N ՀՀՔԿ-ԳՀԽԾՁԲ-23/9 պայմանագիրը (այսուհետ՝ Պայմանագիր)՝ 27.000. 000 (քսանյոթ միլիոն) ՀՀ դրամի չափով:
2. Պայմանագրի կատարման ընթացքում օրենսդրության պահանջների պահպանման նկատմամբ Կոմիտեի կողմից իրականացված հսկողության արդյունքում արձանագրվել է, որ Օբյեկտի կառուցման աշխատանքներն իրականացնող «ԱՐՍԵՎ» ՍՊ ընկերության (կապալային աշխատանքների կատարման N ՀՀՔԿ-ԲՄԱՇՁԲ-23/3 պետական գնման պայմանագիրը Կոմիտեի և «ԱՐՍԵՎ» ՍՊ ընկերության միջև կնքվել է 2023 թվականի մայիսի 24-ին) հիսուն տոկոս մասնակիցն ու իրական շահառուն հանդիսանում է Ընկերության գործադիր տնօրենը Առաքել Ադամյանը:
3. Առաքել Ադամյանը որպես «ԱՐՍԵՎ» ՍՊ ընկերության մասնակից իրազեկված լինելով Կոմիետի և «ԱՐՍԵՎ» ՍՊ ընկերության միջև կնքված պայմանագրին և միաժամանակ հանդիսանալով Ընկերության գործադիր մարմին (տնօրեն), 2023 թվականի հունիսի 1-ին armeps համակարգ մուտքագրել է հայտ՝ ապահովելով Ընկերության մասնակցությունը NՀՀՔԿ-ԳՀԽԾՁԲ-23/9 ընթացակարգով կազմակերպված գնման գործընթացին և «Սահմանափակ պատասխանատվությամբ ընկերությունների մասին» օրենքի 43-րդ հոդվածի 3-րդ մասի «ա» կետի ուժով, առանց լիազորագրի, գործելով Ընկերության անունից, 2023 թվականի հուլիսի 6-ին Պատվիրատուի հետ կնքել է N ՀՀՔԿ-ԳՀԽԾՁԲ-23/9 պայմանագիրը:
4. Հիմք ընդունելով ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման» կարգի 33-րդ կետի 8-րդ ենթակետը, 119-րդ կետի 3-րդ ենթակետի «դ» պարբերությունը, ինչպես նաև ՀՀ կառավարության 2009 թվականի հուլիսի 2-ի N 775-Ն որոշման N 1 հավելվածի 9-րդ կետը՝ Կոմիտեն (Պատվիրատուն) 2024 թվականի ապրիլի 9-ին միակողմանի լուծել է Պայմանագիրը, ինչի մասին Ընկերությանը իրազեկել է 2024 թվականի ապրիլի 8-ի N 02/16.4/4923-2024 գրությամբ:
5. Ընկերության կողմից վճարվել են միայն որակավորման և պայմանագրի ապահովումների բանկային երաշխիքները, սակայն չեն վճարվել որակավորման և պայմանագրի ապահովումների միակողմանի հաստատված տուժանքների գումարները:
6. Հիմք ընդունելով վերոգրյալը և ղեկավարվելով «Գնումների մասին» օրենքի 6-րդ հոդվածի 1-ին մասի 6-րդ կետի «ա» պարբերությամբ և 2-րդ մասով՝

**ՈՐՈՇԵՑԻ**

1. ՍՈՒՐԳԵՎ ՍՊ ընկերությանը (ՀՎՀՀ՝ 00868322, հասցե՝ ք․ Երևան, Նորք 2-րդ նրբ, տուն 2) ներառել գնումների գործընթացին մասնակցելու իրավունք չունեցող մասնակիցների ցուցակում,
2. Ընկերության կողմից որակավորման և պայմանագրի ապահովումների միակողմանի հաստատված տուժանքների գումարների վճարման դեպքում սույն որոշման 1-ին կետը կճանաչվի ուժը կորցրած,
3. սույն որոշման օրինակն ուղարկել Ընկերությանը և ՀՀ ֆինանսների նախարարություն,
4. սույն որոշումը կարող է բողոքարկվել Երևան քաղաքի առաջին ատյանի ընդհանուր իրավասության դատարան՝ այն ստանալու օրվանից երեսուն օրվա ընթացքում։

